
«Mi sokan vannak, kik viselik ugyan, vagy inkább bito- 
rolják az ügyvéd nevezetet, a nélkül azonban, hogy annak 
magas hivatását legkevésbbé ismernék vagy ismerni akarnák, s 
kiknek léptei és tettei szégyent hárítanak nem annyira magukra, 
mint az egész karra ; mert jusson eszünkbe : mi kész a közönség 
-egyetlen elvetemültnek tettéért legott az egészet sújtani. » 

így irt ötvennyolcz esztendővel ennekelötte Palugyay Imre, 
a ki akkoriban az ügyvédség reformjának leglelkesebb szószólója 
vala.">^ 

Ha korunkban élne, sem ima másként. 
Ma sokkal többen vagyunk. A sok derék mellett több 
-«bitorlót» találna köztünk, de még jóval több előítéletet is 
^\^ Telünk szemben. 

\\v És mentől inkább ki van téve az ügyvédség megszólásnak, 

'^^ Nfewebbítésnek, ráfogásnak : annál féltékenyebben kell őriznie a 

' ' kari becsületet, mivel az ab uno disce omnes igazságtalan elve 

ma még gyakoribb alkalmazást nyer karunk irányában, mint 

\ régente. 

\ Fokozott ellenőrzés alatt kell állania az egyes ügyvéd 

működésének, mivel minden testület értékének megítélésére az 
\ ^gyes tagok egyéni értéke a döntő. 

^ Épen azért, mivel a kar saját reputatiója követeli a fegye- 

\^^^ lem és tisztesség fentartását, bizzák a törvényhozások emez 

\^ ellenőrzés gyakorlását magára az ügyvédi karra, mely a fel- 

^s^ ügyelő és kontrolirozó hivatást saját, autonomikus alapokon 

szervezett fegyelmi bíróságai által gyakorolja. 

Az állami törvényhozás által megalkotott fegyelmi bíró- 
ságok feladata: 1. megakadályozni olyanoknak a karba való 

* «tjgy védek, korszerű tervezet ezeknek ügyében.* 1841. 

felvételét, a kik arra érdemetlenek;* 2. eltávolítani azokat, kik 
méltatlanokká váltak ; 3. megfelelő megtorlásban részesíteni a 
kari becsület ellen vétők cselekményeit. 

Ezeknek a kari fegyelmi vagy becsületbiróságoknak mttkö- 
dése hű képét mutatja az ügyvédség belső életének, leplezetlen 
valóságban tárva fel az ügyvédség anyagi és erkölcsi állapotát,. 
egészséges életműködését épen úgy, mint betegségeit. 

A mi számtalan bajainkat saját fegyelmi bíróságaink itél-^ 
kezeséből annyira-amennyire ismerjük. 

Nem vélek azonban haszonnélküli munkát végezni, midőn. 
a német legfőbb ügyvédi becsületbiróságnak (Ehrengerichtshof) 
judicaturájából néhány jellemző vonást megismertetek, mivel 
nemcsak állapotaink összehasonlítása tanulságos, de okulást 
meríthetünk ezen illusztris bíróság működéséből az ügyvédi 
hivatás felfogása és méltányolása tekintetében is. 

Annál inkább kínálkozik az összehasonlítás, mivel az ügy- 
védség szervezete hazánkban nem egy analóg vonást tüntet 
fel a németországi szervezettel. 

Az 1878 július 1-én kelt német ügyvédrendtartás értelmé- 
ben az ügyvédségbe való felvételért folyamodhatik az, a ki a. 
bírói pályára való képesítést megszerezte. 

A karba való felvétel felett az illető állam igazságügyi kor- 
mánya határoz, az illetékes ügyvédi kamara véleménye alapján^ 

A felvételt megtagadó határozat ellen a kérvényező folya- 
modhatik a kamarai fegyelmi bírósághoz; ennek határozata 
ellen jogorvoslattal élhet az országos legfőbb fegyelmi bíróság- 
hoz (Ehrengeríchtshof). 

Ha az ügyvéd lakóhelyéről egy hétnél hosszabb időre távo- 
zik, tartozik helyettesítéséről gondoskodni és helyettesét a bíró- 
ságoknak is bejelenteni. 

Az ügyvéd nem köteles díjának megfizetése előtt a nála 
levő ügyiratokat ügyfelének kiadni. Az iratok megőrzésének 
kötelessége a megbízás teljesítésének befejeztétől számított öt 
évig tart, de ezen idő eltelte előtt is megszűnik, ha az ügyvéd 
kliensét az íratok átvételére felszólította és e felszólítás óta hat 
hónap eltelt. 

* Törvényünk értelmében a felvétel felett a választmány dönt. 

Az ügyvéd kötelezve van hivatását lelkiismeretesen telje- 
síteni és magaviselete által azon tiszteletre, melyet hivatása 
Tsövetel, érdemesnek mutatkozni. 

Fegyelmi vétséget az követ el, a ki eme kötelességét 
megszegi. 

Fegyelmi büntetések : 1. intés ; 2. rendreutasítás ; 3. három- 
-ezer márkáig terjedhető pénzbüntetés; 4. az ügyvédi karból 
való kizárás. Pénzbüntetés rendreutasítással köthető össze. 

Az időleges felfüggesztés büntetését a német törvény nem 
ismeri. 

Az elsőfokú fegyelmi hatóságot a kamarai választmány 
^akorolja. A törvényben felsorolt közbenszóló határozatok 
-elleni jogorvoslat: «Beschwerde» felett az Oberlandesgericht 
dönt. A fegyelmi vizsgálatot az Oberlandesgericht egy bírája 
teljesíti. Az eljárás a miénknél lényegesen rövidebb. 

A véghatározatok utolsó birájaként az egész országra nézve 
-egy, a Reichsgericht elnökéből és három birájából, valamint 
három, a Eeichsgerichtnél működő ügyvédből álló birói tanács 
működik (Ehrengerichtshof). 

Az Ehrengerichtshof 1 896-ban 33 ügyet intézett el. Ezek 
közt öt formai jellegű határozat volt ; két esetben az ügyvédi 
karba való felvétel megtagadása miatt benyújtott felebbezés 
intéztetett el, helybenhagyatván az elsőfokú döntés. Az első- 
íokulag kirótt fegyelmi büntetés helybenhagyatott 19 ügyben, 
•enyhíttetett két, szigoríttatott két esetben. Két ügyben az első- 
fok által elitélt vádlottat felmentette, egy esetben az elsőfokulag 
felmentett vádlottat elitélte a legfőbb becsületbíróság. 

J 897-ben 41 ügy került döntés alá. Három formai jellegű 
határozaton kívül két esetben helybenhagyatott az ügyvédi 
iarba való felvétel megtagadása. 27 esetben a kiszabott bünte- 
iés helybenhagyatott, négy esetben enyhíttetett, két esetben 
fizigoríttatott. Három esetben az elsőfokulag elitélt vádlott fel- 
mentetett. 

Ezen két évben a legfőbb fegyelmi bírósághoz került esetek- 
ben a következő büntetések alkalmaztattak: Intés 12, rendre- 
utasítás 17, pénzbüntetés 7, pénzbüntetés és rendreutasítás 21, 
íLz ügyvédi karból való kizárás 9 esetben. A pénzbüntetések 
7 esetben 200 márkát nem haladtak meg, 1 1 esetben 200- — 600 

márka közt szabattak ki, 4 esetben 1000 márka, kettőben 200O 
pűiárka, hatban 3000 márka volt a büntetés. 

A magúnk eseteiről csak azt voltam képes kipuhatolni, 
hogy a Curia fegyelmi tanácsához évente körülbelül 300 ügyvéd 
elleni fegyelmi ügy kerül ; de jól tudjuk, hogy törvényünk meg- 
engedi a jogorvoslatot külön-külön a vizsgálatot elrendelő 
végzés, a vádhatározat és végitélet ellen, s így a jogorvoslati 
rendszer eltérő lévén, az összehasonlításra nincs alapunk. 

Csodálatos, a mi viszonyainkhoz képest mily kevés ügy 
fordul meg a német Ehrengerichtshofnál. 

Csak úgy érthetjük ezt meg, ha ismerjük az ügyvédi viszon^ 
lagos számokat, 

A szoros értelemben vett Magyarországon van körülbelül 
4650 ügyvéd, Horvátországban 70 ügyvéd.*) Az egész országot 
véve, minden 3639 lakosra, Horvát- Szlavonországokat leszá- 
mítva, minden 3295 lakosra jut egy ügyvéd. 

Németországban összesen 5800 ügyvéd működik, tehát 
minden 8530 lélekre jut egy. A berlini kamara területén 
(4.120,000 lakos) körülbelül 850 ügyvéd van; a budapesti 
ügyvédi kamara területén (alig egy millió lakos) közeli 200 
ügyvéd működik. 

A hol oly nagy a concurrentia, mondhatnám tolongás, ott 
nehezebb a megélhetés, és ezzel együtt természetesen sűrűbben 
teremnek meg a fegyelmi panaszok is. 

Eme tájékoztató megjegyzések után rátérhetünk a gya- 
korlat megismertetésére. Az eseteket az Ehrengerichtshof hatá- 
rozatainak külön gyűjteményéből veszem, mivel ez a bíróság 
maga gondoskodik ítélkezésének kellő publicitásáról.** 



* Horvátországban minden 12,861 lakosra jut egy ügyvéd. Azért 
oiy kevés ott az ügyvéd, mivel a jelenleg érvényben levő horvát ügyvédi 
rendtartás az engedélyezési rendszeren alapul. 

** Die Entscheidungen des Ehrengerichtshofs für deutsche Bechts- 
anwálte. Herausgegeben von dem Sohriftführeramte des Deutschen Anwalt- 
vereins. (Eddig 8 kötet jelent meg.) — Nálunk ily gyűjtemény teljesen 
hiányzik. Jelűnek Artúr kezdte meg a nyolczvanas években a budapesti ügy- 
védi kamara fegyelmi joggyakorlatának ismertetését a «Jogt. Közi. » -ben, 
de a tervezett czikksorozat az első három közlemény után abban- 
maradt. 

Súlyt helyeztem arra, hogy ne elvi kijelentéseket, általá- 
nosító tételeket mutassak be, hanem egy csomó jellemző, 
konkrét esetet, mivel az elvi jelentőségű megállapításoknak mi 
sem vagyunk hiján és mivel főkép az egyes esetek felfogásából 
és különösen a kiszabott büntetések! mérvéből meríthetjük a 
legtöbb tanulságot. 

Az ügyvédi karba való felvételnél a fegyelmi bíróság dis- 
cretionárius hatásköre teljes mértékben érvényesül, a mennyi- 
ben a törvény (5. §. 5. p) rendelkezésénél fogva nem vehető fel 
az ügyvédségbe az, a ki olyan cselekményt követett el, a mely 
miatt mint ügyvéd a karból kizárandó lett volna. 

1. Egy jelentkező azon okból utasíttatott el felvétel iránti 
kérelmével, mivel bebizonyult, hogy — mint assessor — hiva- 
talos ügyekben több ízben valótlan tényeket adott elő ; hogy 
hivatali állását alaptalan ürügyek alatt huzamos időre elhagyta ; 
a kapott szabadságokat önkényüleg többször jelentékeny időre 
meghosszabbította ; hogy az ügyvédi vizsgálati írásbeli feladat 
elkészítése körül feltűnő hanyagságot tanúsított és ebbeli kése- 
delmességét légből kapott valótlanságokkal igyekezett palás- 
tolni. Az elutasítás további oka az is, hogy hivatali állásért való 
folyamodványában hazug állítások foglaltatnak. 

2. Nem vették fel azon ügyvédet, a ki — habár tetemes 
adóssága volt — jövedelmét túlhaladó életmódot folytatott, 
ékszereket vásárolt és egyéb fényűzést engedett meg magának 
és ezáltal önhibájából alig reparálható zilált anyagi helyzetbe 
jutott. Ugyanezen folyamodó ellen az is bebizonyult, hogy mint 
ügyvédjelölt a klienseknek két ízben több munkadíjat számí- 
tott fel, mint a mennyit főnökének átszolgáltatott. 

3. Nem vétetett fel a karba az a törvényszéki bíró, a kit 
saját fegyelmi bírósága a szolgálatból való elbocsátással bün- 
tetett. E büntetés amiatt lett kiszabva, mivel : 

a) a mellé beosztott jegyzőkkel oly jegyzőkönyveket íratott 
alá, melyek felvételénél azok jelen nem voltak ; 

b) tíznél több esetben az ítéletet ügyvéd által szerkesztette ; 

c) rendkívüli hanyagságot tanúsított az ügyek elintézésénél ; 

d) adósságokat csinált, vagyoni viszonyait tulhaladólag 
költekezett. 

4. N. assessort saját fegyelmi bírósága hivatalvesztéssel 

m 

büntette. Az ügyvédségbe való felvétele megtagadtatott a követ- 
kező tények miatt: 

a) Folyamodónak egy ízben szemébe mondták, hogy hamis 
játékos és ö ennek daczára mitsem tett a saját tisztázására és 
ezen insultus megtorlására. 

b) Nyilvános helyeken nagy botrányt okozott, tettlegességre 
is vetemedvén. 

c) Eövid ismeretség után egy ügyvédjelölttől pénzt kért 
kölcsön és azt csak többszöri megintés után hosszú idő múlva 
fizette vissza. 

5. Egy biró fegyelmileg áthelyezéssel büntettetett, mert egy 
elzüllött, rosszhirü, feslett életű nővel való viszonya közbotrányt 
okozott. Újabb állomáshelyén is folytatván ugyanazon nővel e 
viszonyt, az államszolgálatból fegyelmileg elbocsátották. Az 
ügyvédi karba való fölvételért folyamodván, kérelme elutasítta- 
tott. Kiemeli az Ehrengerichtshof, hogy nem amiatt nem volt 
hely adható folyamodó kérelmének, mintha a birói fegyelmi 
fórum előző Ítélete res judicata-kónt tekintetnék, hanem mivel 
az ott megállapított és ezen fegyelmi eljárásban is irányadó 
tényállás olyan, a mely — ha vádlott ügyvéd lett volna — magá- 
val vonta volna az ügyvédi karból való kizáratását. 

6. Egy járásbiró a következő tények miatt mozdíttatott el 
hivatalától : 

a) Kilencz hónapon át a tárgyalt polgári ügyekben az Ítéle- 
teket mindig több heti késedelemmel készítette el. 

b) Egy ügyben a kihirdetett ítélet eredeti kiadmányát 
elveszítette és ezt, a felek meghallgatása nélkül, fejből pótolta, 
még pedig a kihirdetett ítélettől eltérő módon. 

c) Egy ügyben a pertől teljesen távol álló személyt marasz- 
talt el költségekben. 

d) Több ízben ok nélkül belekötött egyesekbe és minden 
esetben bocsánatot volt kénytelen kérni, egy ízben pedig a meg- 
történt sértést hazug módon letagadta. 

Az ezen cselekmények miatt a bírói karból kizárt egyént 
az Ehrengerichtshof nem vette fel az ügyvédi karba. 

A mi fegyelmi praxisunk bizony — sajnos — sokkal enyhébb. 

Méltóztassék megengedni, hogy egy kis kitéréssel néhány 
igen jellemző esetet fölemlítsek. 

1. Egy járásbiró ellen többrendbeli bűnügyi vizsgálat tétet- 
vén folyamatba, vádlott ellen az eljárást csakis a büntetést kizáró 
okok fenforgása miatt szüntették meg. Az illető biró ellen indí- 
tott fegyelmi eljárás azonban azt eredményezte, hogy a fegyelmi 
biróság állásától elmozdította. Az ügyvédi karba való felvételért 
folyamodván, az illető ügyvédi kamara a kérelmet megtagadta, 
azon indokolással, hogy a legméltóbb erkölcsi megütközést 
szülné, ha az, a ki méltatlannak Ítéltetett a birói tisztre, most 
az ügyvédi hivatásra méltónak találtatnék. A kir. Curia azonban 
a kamara határozatát megváltoztatva, folyamodót a kamara 
lajstromába felvétetni rendelte, omivel folyamodó az 1874: 
XXXIV. t.-cz. 2. §-ában kijelölt képesítő kellékekkel bír és 
ellene oly adatok, melyek alapján a fölvétel az 1874 : XXXIV. tör- 
vényczikk 3. §-a alapján megtagadható volna, a kamarai választ- 
mány által sem hozattak feb. (1885. 7686. Ü. L. 93.) 

2. A pozsonyi ügyvédi kamara nem vette fel az ügyvédi karba 
azon aljárásbirót, a kit több mint tiz évvel azelőtt saját fegyelmi 
bírósága fegyelmi úton elmozdított a vétségek egész lánczolata 
miatt, melyek közül, a fegyelmi biróság ítélete szerint, egy is 
elegendő lett volna arra, hogy irányában a bizalmat végkép 
megszüntesse. Többek közt vádlott botrányos életmódja, teljes 
megbizhatlansága, kötelességeiről való absolut megfeledkezése 
mellett a felvételért folyamodót fegyelmi bírósága a kezére > 
jutott pénzek kezelése körül tanúsított visszaélésekben is vét- 
kesnek mondta ki s olyanoknak jellemezte e visszaéléseket, 
melyek közel járnak a Btk. határához. 

A kir. Curia a folyamodó albírót felvenni rendelte, mert a 
törvényben megszabott kellékekkel bír s fegyelmi elitélése óta 
tiz évnél hosszabb idő eltelt s ezen idő alatt ő magát kifogás- 
talanul viselte.' (9053/95 sz.) 

3. Felvette a Curia azt is, a ki joghallgató korában lopás 
miatt büntetve volt, de tanulmányait felsőbb hatósági enge- 
délylyel végezte s ez alapon nyerte ügyvédi oklevelét is (1878. 
9. sz.) 

4. B. ügyvédet a nyolczvanas években a kecskeméti ügyvédi 
kamara a lajstromból törölte, mivel czégfestési ipart folytatott. 
Miután pedig később igazolta, hogy az iparűzéssel felhagyott, 
a lajstromba újból felvétetett. 

Mint ügyvédet a fegyelmi biróság 50 frt pénzbüntetésre 
Ítélte. 

Az ügyvédi lajstromból 1897. évben töröltette magát, azon- 
ban 1898-ban újból felvételért folyamodott. 

A kecskeméti ügyvédi kamara a kérelmet elutasította, 
mivel öa választmány tudomása szerint folyamodó a mázoló és 
fényező ipart házalásszerűleg űzte, s a környékbeli községekben 
is házról-házra járt munkát keresni és mivel folyamodó az 
ügyvédi gyakorlata folytatása alatt is botrányos magaviseletet 
tanúsított)). 

A kir. Curia e^en határozatot is megváltoztatta, mivel az, 
hogy kérvényező botrányos magaviseletet tanúsított, igazolva 
nincs, egymagában pedig az a körülmény, hogy egy ideig mázoló 
és fényező ipart folytatott, mint tisztességes foglalkozás, nem 
képezhet okot a felvétel megtagadására (1899. márczius 2. 
720/99). 

5. A pozsonyi ügyvédi kamara megtagadta egy nyugalmazott 
aljárásbiró felvételét, a ki ellen kérvényezésekor is még számos 
cselekmény miatt a bírói fegyelmi eljárás folyamatban volt s a 
kire nézve kiderült, hogy felmentetett ugyan a hivatali sikkasz- 
tás bűntettének vádja alól, de a többi közt ezen ügyben is ellene 
a fegyelmi eljárás elrendelve és foganatosítva, de befejezve 

' nem lett. 

A Curia ezen határozatot is megváltoztatta, mert fegyelmi 
ügyek folyamatban léte a felvételt nem gátolhatja. (10116/92. 
Jogt. Közlöny 1892. évf. 71.1.) 

6. A Curia elrendelte a lajstromba való felvételt, mert 
az a körülmény, hogy folyamodó ellen más kamara terüle- 
tén fegyelmi vétség miatt egy esetben vizsgálat, más esetben 
vádhatározat hozatott, végre egy esetben a nevezett ügyvédi 
kötelességszegés miatti panasz folytán nyilatkozattételre hiva- 
tott fel, magában véve a felvétel megtagadására törvényes okul 
nem szolgálhat. (2823/97.) 

7. Hasonlókép járt el a Curia egy más esetben, melyben egy 
állásától botrányos magaviselet és minősített adósságcsinálás 
miatt fegyelmi úton elmozdított birót a m.-szigeti ügyvédi 
kamara nem vett fel, azon találó indokolással, hogy a bírói 
karba sem vennének fel az ügyvédségtől elmozdított ügyvédet. 

A Curia itt is elrendelte a felvételt. (7995/90. Jogt. Közlöny 
1890. 41. szám.) 

8. 1295/96 sz. a. felvette a Curia azon ügyvédet, a ki ügyvéd- 
jelölt korában zugirászat miatt a büntetőbíróság által elitélve 
volt s kinek joggyakorlata e miatt fegyelmi büntetésképen két 
évvel meghosszabbíttatott, mivel mindez a feddhetlen jellem 
hiányát meg nem állapítja. 

9. Ellenben megtagadta a Curia a bejegyzést (3385/97 sz. a.) 
azon ügjrv^édtöl, a ki korábbi ügyvédkedése idejéből 160 frtnyi 
tagdíjhátralékban volt és az emiatt fegyelmileg kirótt 50 frt 
pénzbüntetést sem fizette még meg. Egyedül ebben az esetben — 
épen ebben az esetben — találjuk alkalmazva azon elvet, hogj- 
a ki ellen olyan tény állapitható meg, mely a karból való kizá- 
rását vonná maga után, az nem vehető fel az ügyvédi 
lajstromba, amennyiben a Curia következetes gyakorlata szerint 
a kamarai tágsági díj nem fizetése fegyelmi vétséget képez és az 
eset körülményeihez képest az ügyvédségtől való elmozdítással 
is büntethető. 

Igen, kérlelhetetlenül szigorú á Curia fegyelmi tanácsa a 
nem fizetők ellen, a kiket a kamara perel, végrehajt, elárverez ; 
ezeket a Curia felfüggeszti és az ügyvédségből kizárja. 

Ne mondja senki, hogy a Curia elnéző a vétkessel szem- 
ben, ne csúfolja senki őt « kegyelmes Curiának», hiszen jól 
látjuk, mennyire ügyel a kar tekintélyére, azokkal szemben, a 
kik nem fizetik a tagsági díjakat. 

Ennyi erélyt — el kell ismernem — nem találunk a német 
Ehrengerichtshof összes döntvényeiben sem. 

Eme kitérés után térjünk vissza a német joggyakorlathoz ; 
nézzük a kizárás néhány esetét. 

1. A fegyelmi eljárás során vádlott terhére a következő 
cselekmények állapíttattak meg : Egy esetben vádlott tíz év óta 
nem számolt el ügyfelével a kapott előlegre nézve és a még 
visszajáró összeget sem szolgáltatta ki. 

Más ügyben az 1888. évben kapott előlegről csak az 1892. 
évben történt feljelentés után számolt el és a fölösleget csak 
akkor adta ki ügyfelének. 

Továbbá vádlott költségjegyzékeiben több tételt jogtalanul 
számít fel. A fegyelmi bíróság ugyan nem tekinti a helytelen 

költségfelszámítást minden esetben a kötelesség megszegésének, 
de a fegyelmi vétség megállapítandó, ha az ügyvéd tudja vagy 
tudnia kell, hogy a felszámított tétel öt egyáltalán meg nem 
illeti. Vádlott ellen ily teljesen alaptalan felszámítás több ügyben 
bebizonyult, miért is, tekintettel arra, hogy fegyelmileg két 
ízben jelentékeny pénzbüntetéssel büntetve volt, az ügyvédség- 
től való elmozdításra ítéltetett. 

2. Vádlott azon czélból, hogy ügyfelének hitelezői végre- 
hajtás útján mit se kapjanak, oly okiratot készített, mely szín- 
leges ügyletet tartalmazott. 

A megindult igényperben jobb tudomása ellenére ügyfelét 
képviselte, söt midőn ügyfele a neki megítélt eskü letétele iránt 
aggályát fejezte ki, azt az eskü letételére biztatta. 

Az igénylő az esküt letette és utóbb hamis eskü miatt 
hosszabb tartamú szabadságvesztésbüntetésre ítéltetett. 

Ezen tényállás mellett — mondja az ítélet — vádlott nem 
tartozhatik többé oly karhoz, melynek tagjai a hozzájuk 
tanácsért fordulók támaszai kell hogy legyenek és vissza kell 
tartaniok ügyfeleiket minden meg nem engedett cselekménytől 
és károsodástól."^ 



* Hogy mint büntetik nálunk az ilyen tanácsadást, arra nézve szol- 
gáljon a következő eklatáns eset: 

Gy. Sándor budapesti kereskedő, a ki fizetésképtelen lett, W. buda- 
pesti ügyvédet megbizta a hitelezőivel való egyezség keresztülvitelére. 

Az ügyvéd az egyezség sikerének biztosítása czéljából szükségesnek 
látta, hogy a fizetésképtelen kereskedő neje férje ellen 4000 frt hozo- 
mány és 3300 frt váltókövetelés erejéig pert indítson és arra is vállal- 
kozott, hogy e pereket vigye. Ez meg is történvén, az üzleti ingóságokra 
és követelésekre végrehajtást vezetett, a minek más czélja nem volt, 
mint a hitelezőkre nyomást gyakorolni és őket minél alacsonyabb quota 
elfogadására reábirni, aminek panaszlott ügyvéd tanuk előtt leplezetlen 
kifejezést is adott. 

Hogy azután e nyomás annál nagyobb legyen, arra is igyekezett 
ügyfeleit rábírni, hogy egymás ellen válópert indítsanak, a minek az lett 
volna a czélja, hugy az asszony követelésének komoly színezetet adjon 
s azt mintegy a megzavart házassági viszony kifolyásaként tüntesse fel. 
Majd midőn még ezt sem találta elegendőnek, azt tanácsolta a férjnek, 
hogy szökjék meg, öngyilkossági szándékot színleljen, a minek keresztül- 
vitelénél vádlott személyesen közreműködött. 

Vádlott ezen furfangos eljárásának nemcsak hogy a kivánt ered- 

3. Kizárta a fegyelmi biróság azon ügyvédet, a ki beadvá- 
nj-aiban úgy saját kartársait, mint a biróságokat és a közigaz- 
gatási hatóságokat állandóan a legocsmányabb szidalmakkal 
illette, a nélkül, hogy erre bárminemű alapos oka lett volna. 
Ezenkívül közbotrányt okozott egy férjes növel való viszonya 
által, a mi miatt büntetöbiróságilag is elitéltetett házasságtörés 
czimén. 

Vádlott egész magatartásából látszik, hogy absolute nincs 
tekintettel állására, sem arra a becsülésre, melylyel ö kar* 
társainak tartozik. 

4. Egy ügyvéd kizáratott az ügyvédségből, mivel terhére 
megállaplttatott : 

a) egy nagyobb bűnügyben a végtárgyalás előtt pár nappal 
védenczének közeli rokonát azzal a fenyegetéssel birta rá a 
honoráriumáért való kezességvállalásra, hogy különben lemond 
a védelemről ; 

b) vádlott tőzsdei spekuláczió által, tehát saját hibájából, 
teljesen eladósodott és így nincs meg a szükséges független- 
sége és nincs kilátás arra, hogy vagyoni viszonyait valaha 
rendbe hozhassa; 

c) ügyfeleitől kölcsönöket kéregetett, a nélkül, hogy vissza- 
fizette volna ; 

d) vádlott székhelyétől távol tartózkodik, helyettesről nem 
gondoskodik ; 

e) egy ügyfelével, kinek válóperét vitte, botrányt okozó 
viszonyt kezdett. 

5. Kizáratott az ügyvédségből az is, a ki korcsmákban, kétes 
jellemű egyénekkel üzérkedett, nekik tisztességtelen ügyleteik- 
nél jogi segélyt nyújtott, a behajtott pénzeket visszatartotta. 

6. Kizáratott az az ügyvéd, a ki lakóhelyétől huzamos 
időre eltávozott, a nélkül, hogy a kamarának jelentette volna ; 
rendkívül sok adósságot csinált, ügyeit elhanyagolta, meg nem 
engedett módon iparkodott klienseket szerezni. 

menye nem lett meg, hanem ellenkezőleg ezáltal kereskedő ügyfelét a 
csődbe kergette, minek folytán mindkét házastárs csalárd bukás miatt 
elitéltetett. 

A budapesti ügyvédi kamara fegyelmi bírósága a Curia által hely- 
benhagyott Ítéletével W. ügyvédet 500 frt pénzbüntetésre ítélte. 

7. Elmozdíttatott az ügyvédségtől, a ki a behajtott pénze- 
ket állandóan magánál tartotta, elszámolni nem akart és a birói 
Ítélet folytán sem adta ki a pénzt. 

8. Más Ítélet kizárt a karból egy ügyvédet, a ki nyolcz izben 
volt hanyagság miatt előzőleg fegyelmileg büntetve s a ki ügyeit 
teljesen elhanyagolta, ügyfelei iratait nem adta ki s a választ- 
mány számos izbeni felhívásaira még csak nem is felelt. 

9* Kizáratott azon ügyvéd is, a ki ügynököket fizetett, hogy 
neki klienseket szerezzenek, s ilyeneket több esetben az ő tud- 
tával más ügyvédektől elcsalt. 

10. Egy ügyvéd ellen azon vád emeltetett, hogy feleségét 
ütötte-verte, a cselédek előtt állandóan a legcsunyább szidal- 
makkal illette. Folyton kétes hirű asszony-személyekkel érint- 
kezett, ilyeneket irodájában is fogadott, szerelmi viszonyaival 
nyilvánosan is dicsekedett. Női cselédjeit szerelmi ajánlataival 
üldözte ; előttük, felesége jelenlétében is, szemérmetlen beszé- 
deket folytatott. A fegyelmi biróság konstatálván, hogy panas^- 
lott magatartása általános megbotránkozást keltett, bogy vád- 
lott házában botrány botrányt ért, őt az ügyvédségből kizárta. 

A kizárás esetein kívül is érdekesnek tartom a judikaturából 
az itt következő esetek ismertetését, egyrészt annak jellemzé- 
sére, hogy mik tekintetnek fegyelmi vétségekül, másrészt a ki- 
szabott büntetések arányának megítélése végett. 

1 . Vádlott, mint tartalékos tiszt, katonai gyakorlatok alatt, 
miközben egy földbirtokosnál szállást nézett, a szállásadó leá- 
nyát, ki a kijelölt szobát megmutatta, elcsábította. Elfogadva 
vádlott ama védelmét, hogy a leány magatartásából erre bátorí- 
tást merített, vádlott még így is a legnagyobb mértékben tisz- 
tességtelenül járt el, midőn szállásadójának leányát megbecs- 
telenítette, a miért is el volt ítélendő, habár az esküdtszék 
őt az erőszakos nemi közösülés vádja alól felmentette is. 
A kiszabott 3000 márka pénzbüntetést igazolja az, hogy vádlott 
e cselekménye az ügyvédi állás tisztességét és tekintélyét mé- 
lyen sérti. 

2. Vádlott egy korcsmában a politikai vitától és a szeszes 
italoktól felhevülve, nagy botrányt és verekedést inscenirozott, 
melynek folyamán politikai ellenfelei őt a legdurvább szidal- 
mak közt csúnyán helybenhagyták, a korcsmáros pedig kiuta- 

sította. Vádlott ennek daczára a helyiségben maradt, söt leült 
hazárdjátékot játszani éppen azokkal, a kik öt megverték ; és ez 
eset után is ugyanoda eljárt, mintha mi sem történt volna. 
Á fegyelmi biróság 3000 márka pénzbüntetésre Ítélte. 

3. A kamarai választmány többszöri figyelmeztetésének 
semmibevétele és a köteles jelentés megtételének elmulasztása 
miatt vádlott 200 márka pénzbüntetésre Ítéltetett. 

4. 500 márka büntetést fizetett az az ügyvéd, a ki vizsgá- 
lati fogságban levő vódenczének ugyanazon bűnügyben tanuként 
szereplő egyénhez intézett levelezését közvetítette. 

5. Egy ügyvéd 500 márka pénzbüntetésre ítéltetett, mivel 
két elvállalt ügyben feltűnő késedelmességet tanúsított. Az ügyek 
lebonyolítását nemcsak nem siettette, de sőt ügyfeleinek sem 
adott az ügyek állásáról értesítést, ügyfeleinek leveleit válasz 
nélkül hagyta. 

6. Egy más vádlott fegyelmi intésben részesült a miatt, 
niivel kartársa hozzá intézett leveleire egyáltalán nem válaszolt. 

7. Vádlott 1000 márka pénzbüntetésre ítéltetett, mivel az 
elvállalt ügyben félesztendeig mit sem tett, söt ügyfelének azon 
valótlanságot írta, hogy a per folyamatba van téve. A büntetés 
kiszabásánál figyelembe vették, hogy vádlott a kamarai választ- 
mánynak többszöri felhívásra sem adott értesítést az ügy 
állásáról. 

8. 3000 márka pénzbüntetésre ítéltetett vádlott, a ki egy 
ügyvédtársától kapott megbízást teljesen elhanyagolt, a tárgya- 
lásokon meg nem jelent, megbízójának leveleire nem válaszolt. 
Az ügyvédi kamara választmányának felhívására ezen ügy iratait 
bemutatta ugyan, azonban azokba, a saját igazolása végett, hamis 
adatokat jegyzett be. A súlyos ítélet meghozatalára különösen 
ennek a körülménynek volt lényeges befolyása. 

9. Ugyancsak 3000 márka pénzbüntetésben volt része annak 
az ügyvédnek, a ki mint egy szegényjogon perlekedő fél mellé 
kirendelt pártfogó ügyvéd, a per folyamatba tételével késedel- 
meskedett, mindaddig, míg az elévülési határidő lejárt és a ki- 
rendelő biróság, valamint az ügyvédi kamara felhívásaira tel- 
jesen valótlan tényállításokkal védekezett. Itt is azt vette 
különösen súlyosító körülménynek az Ehrengeríchtshof, hogy 
vádlott saját fegyelmi hatóságát is tévútra akarta vezetni. 

10. 1000 márka pénzbüntetéssel sújtatott azon ügy- 
véd, a ki egy ügyvédtársától nyert megbízást fél esztendeig 
hevertetett, a keresetet be nem nyújtotta, a megbizó kartárs 
leveleire eleinte nem válaszolt, majd valótlanságokkal mente- 
getőzött. 

11. 1000 márkával büntettetett azon ügyvéd, a ki egy hagya- 
téki ügy lebonyolítását esztendőkig késleltette, és a befolyt pén- 
zeket magánál tartotta. 

12. 2000 márka büntetést fizetett egy másik ügyvéd, a ki a 
befolyt pénzeket visszatartotta, a leszámolást késleltette, ügy- 
felének valótlan okokat hozva fel. A kapott előlegekről ez az 
ügyvéd nem akart számolni, a fenmaradó összegeket vonakodott 
kiadni. Alaptalan kifogásokkal védekezett a saját ügyében ; túl- 
magas honoráriumot kényszerített ki a saját javára, felhasználva 
ügyfeleinek kényszerhelyzetét. 

Az Ítélet indokolása kiemeli, hogy csak az tartotta vissza a 
fegyelmi bíróságot az ügyvédségtől való elmozdítás kimondásá- 
tól, hogy a vádlott ellen ennekelőtte semmi kifogás fel nem 
merült és a kiszabott pénzbüntetés remélhetőleg alkalmas leend 
őt a tisztességes ügyvitelre visszatéríteni. 

13. Vádlott ügyvédre 300 frt pénzbüntetés szabatott ki 
azért, mivel 1. ügyfele részére szegényjogon való perlés ked- 
vezményének megadásáért folyamodott, holott tudta, hogy ügy- 
fele vagyonos ember ; 2. egy ügyvédtársát tudatosan tévedésbe 
ejtve, ettől több ügyiratot átvett, visszaadás kötelezettsége mel- 
lett és az iratokat, melyekre a kollegának szüksége lett volna, 
vissza nem szolgáltatta, hanem egy büntető feljelentéshez csa- 
tolta ; 3. végül, mert volt ügyfele ellen meggondolatlanul tett 
bűnügyi feljelentést. 

14. Rendreutasításban részesült az az ügyvéd, a ki az ellen- 
féllel, az ellenügyvéd kikerülésével, ennek háta mögött egyezsé- 
get kötött. 

15. 1000 márka pénzbüntetést kapott azon ügyvéd, a ki a 
hozzá tévedésből került ügyet magánál tartani iparkodott, rá- 
beszélvén az ügyfelet, hogy hagyja nála az ügyet, s ígérvén, 
hogy még jobban és gyorsabban bonyolítja le a dolgot, mint a 
keresett másik kollega. így vádlott magánál tartotta az ügyet, s 
azután a költségeket túlságosan számította fel. Eme haszonleső 

eljárása rz előzőleg fegyelmileg büntetett vádlott ellenében 
indokolja a magas büntetést. 

16. Vádlott ellen megállapíttatott, hogy ügynököket fizetett, 
hogy klienseket szerezzenek neki, tekintet nélkül arra, hogy 
nem-e vitte az ügyet már más ügyvéd. 

Vádlott az ügyvédségből kizáratott. 

17. Egy másik ügyvédről az bizonyult be, hogy többeket 
fölszólított, hozzanak klienseket és ügyeket, ö ezért hálás neki 
lesz és díjazza is a közbenjárást. Vádlott aránylag fiatal korára 
és büntetlenségére való tekintettel 2000 márka pénzbüntetésre 
ítéltetett. 

18. 1000 márka pénzbüntetésben volt a része azon ügyvéd- 
nek, a ki irodavezetőjének és más ismerőseinek az általuk szer- 
zett ügyek után bizonyos összeget fizetett és a közönség közt 
lakczímét osztogattatta. 

19. 3000 márka pénzbüntetéssel és rendreutasítással súj- 
totta a legfőbb fegyelmi bíróság az ügyvédet, a ki irodavezetője 
szolgálatába állott s a kiről kitűnt, hogy a helyi illetékesség 
megállapítása végett u. n. Strohmann-okat vont perbe, továbbá, 
hogy saját költségeinek szaporítása végett tett ügyeket folya- 
matba. A büntetési tételt az ítélet következőkép indokolja: 
Csakis azért tekintett el a fegyelmi bíróság az ügyvédi karból 
való kizárástól, mivel vádlott ellen előzőleg soha semmi tekin- 
tetben kifogás nem volt, jogi tanulmányait kitűnő buzgalom- 
mal és sikerrel folytatta és igen fiatalon, minden tapasztalat 
nélkül lépett az ügyvédi karba. Vádlott eme fegyelmi ügyének 
is az volt az okozója, hogy egy rosszhiszemű ügyes ember 
furfangos eljárásával behálózta. De alapos a remény, hogy 
a vádlott, felismerve a saját könnyelműségét, hanyagságát 
és akaratbeli gyengeségét, hivatását lelkiismeretesen fogja 
teljesíteni. 

20. Az ügyvéd olyan szerződést készített egy kereskedő és 
ennek alkalmazottja között, hogy ezen szerződés folytán az 
alkalmazott hitelezői nem foglalhatták volna le adósuk fizetését. 
Ezen színleges szerződés a bíróság előtt is használtatott. Vád- 
lott ezért 500 márka pénzbüntetésre ítéltetett. 

21. Egy hagyatéki hitelező a hagyatéki vagyonra végrehaj- 
tást akarván intézni, vádlott ügyvéd eltagadta a hagyatéki 

vagyont, úgy gondolkozván, hogy nem szabad engedni, hogy 
egyik hitelező a másik fölött előnyökben részesüljön. Mikor 
azután a hagyatéki vagyon felosztás alá került, akkor ezen hite- 
lezőt ö, mint a felosztással megbizott ügyvéd, nem értesítette s 
így ez követelését a hagyatéki tömegbe be nem jelentette. Vád- 
lott rendreutasításra ítéltetett. 

22. 100 márka pénzbüntetést kapott azon ügyvéd, a ki a 
perben, felének utasítása nélkül, tudva valótlan állításokat 
adott elő. 

23. 150 márka pénzbüntetést kapott az az ügyvéd, a ki 
egy hitelezőjének ellene inídott perét rosszhiszeműen huzta- 
halasztotta. 

24. Vádlottak több ügy tárgyalását üres kifogásokkal késlel- 
tették, teljesen alaptalan jogorvoslatokat használtak és rend- 
szeres magatartásuk által csupán a per elhúzását iparkodtak 
elérni. Az egyik ügyvéd 500 márka pénzbüntetésre, a másik 
intésre ítéltetett. 

25. Egy esetben, midőn az ügyvéd bizonyítási eljárást is 
tett folyamatba valótlan állításainak bizonyítására, rendreuta- 
síttatott, és 500 márka pénzbüntetéssel sújtatott. 

26. Vádlott a rendőri hatóság megtévesztésére és az ital- 
mérési iparról szóló törvény kijátszására irányuló okirat szer- 
kesztésében részt vett. Ezért, valamint a miatt, mivel bebizonyult, 
hogy a per húzása czéljából használt jogorvoslatot, rendreutasí- 
tásra és 600 márka pénzbüntetésre ítéltetett. 

27. Az ügyvéd ügyfelének, ki nejének perében tanúskodni 
kívánt, azon tanácsot adta, hogy mondjon le a per befejezé- 
séig neje vagyonának haszonélvezetéről, hozzátévén, hogy e le- 
mondás neje beleegyeztével a per befejezése után visszavonható 
lesz. A fegyelmi bíróság úgy találta, hogy ezen jogi tanács által 
a per bíróságának megtévesztése is czéloztatott és a vádlottat 
intésben részesítette. 

28. Az ügyvéd szerződést készített két házaspár között, 
melylyel ezek kötelezték magukat arra, hogy házasságuk fölbon- 
tása végett a valóságban nem létező válóokot színlelnek. Panasz- 
lott ügyvéd a valókeresetet is tudatosan ezen színlelt, tehát 
valótlan válóokra alapítottak. Ezért a tényeért 500 márka pénz- 
büntetésben lett része. 

A költségkérdés is nem egyszer kerül a fegyelmi biróság elé. 
A német ügyvédrendtartás értelmében minden ügyvéd bizonyos 
■meghatározott bíróságnál működik. Az Amtsgerichtnél (járás- 
biróság) müködö ügyvéd azon Landgerichtnél (törvényszék) is 
.:gyakorlatra bocsátható — de nem bocsátandó — melynek a 
kerületében a saját járásbírósága fekszik. Landgerichtnél mü- 
ködö ügyvéd működési jogosítványt nyerhet azon Oberlandes- 
^erichtnél (a mi kir. táblánknak megfelelő biróság), a melynek 
kerületéhez az illető Landgerícht tartozik. 

Már most igen gyakran előfordul az az eset, hogy az ügy- 
védhez hozott ügy vagy más biróság területi ilUetőségébe tarto- 
:zik, mint a melynél az ügyvéd gyakorlatát folytathatja, vagy pedig 
íiz illető biróság nem bír hatáskörrel a per vitelére. 

így történik azután, hogy az ügyvéd vagy illetéktelen, vagy 
hatáskörrel nem bíró bíróság előtt indítja meg keresetét, vagy 
pedig a Landgerichthez tartozó ügyet több részletben perel. 

Mivel pedig az ugyanazon kisebb helységben levő ügyvédek 
közös érdeke az, hogy ügyeiket ők maguk végezhessék el, nem 
"Cgyszer kartellre lépnek az ügyvédek és sem az illetékesség, sem 
s> hatáskör ellen kifogást nem emelnek. 

Ha a fegyelmi bíróság e fogásokra rájön, megindítja az el- 
járást, mivel az ügyvédeknek a törvények kijátszását czélzó 
machínatíóktól tartózkodniok kell és mivel a követeléseknek 
több perbe való szétosztása a perlekedő feleknek anyagi meg- 
terheltetésót is okozza. 

29. Egy ilyen esetben a felperesi ügyvéd rendreutasításban, 
két alperesi ügyvéd megintésben részesült. 

30. Ugyanilyen vád miatt egy vádlott 150, két más vádlott 
50 — 50 márka pénzbüntetésre ítéltetett. Az első ellen 37, az 
utóbbiak ellen 8, illetőleg 12 eset bizonyult be. 

Nem vette figyelembe a fegyelmi biróság azon védekezést, 
hogy a vádlottak terhére rótt cselekmények lehetővé tették a 
követelés gyorsabb érvényesítését, sem hogy az ügyfelek az ille- 
tékesség megváltoztatásába bele egyeztek. 

31. Egy harmadik esetben elsőfokulag 1000 márka pénz- 
büntetésre és rendreutasításra, másodfokulag csupán intéssel 
büntettetett az illetékesség és hatáskör kijátszása. 

A vádlott ez ügyben azzal védekezett, hogy e perviteli módot 

nem ö találta ki, hanem mikor letelepedett az illető helységben, 
az az eljárás ott már divatozott. Ha az ügyfeleknek tudomására 
jutott volna, hogy a törvényszék elé viszi az ügyet, akkor az 
ügyvéd esetleg elvesztette volna klienteláját. 

A fegyelmi biróság erre kifejti, hogy ha az ügyvéd egyes 
ügyekben ilyen tanácsot ád ügyfelének, ez nem minősíthető 
fegyelmi vétségnek, mert sokszor az ügyfél érdeke megkívánja 
a követelés repartirozását. De a szétosztás javaslatánál mindíg^ 
egyedül az ügyfél érdeke kell, hogy döntő legyen és az ő előle- 
ges beleegyezése nélkül nem is szabad ezt megtenni, mivel fon- 
tos perjogi biztosítékoktól esik el az a fél, a kinek ügye fölött 
így elsőfokulag nem társas biróság, végső fórumban nem a 
Eeichsgericht ítélkezik. 

Továbbá az sem téveszthető szem elől, hogy esetleg mínd« 
két fél lényeges megterhelésével jár a követelések szétosztása,, 
mivel az ügyvédi díjak és a kincstári illetékek így jóval többet 
tesznek ki. 

Nem menti az ügyvédet az sem, ha az egyes ügyek után 
összesen nem számított fel több költséget megbízójának, mint a 
mennyi őt a törvénynél fogva azon esetben illette volna, ha a 
követelést egy összegben perli, mivel rendszerint (különös ki- 
vételt érdemlő esetektől eltekintve) az ügyvéd dijait törvény sze- 
rint köteles számítani, nem azon felül, de azon alul sem, mivel 
ez az eljárás meg nem engedett konkurrenczia volna. 

32. Több esetben kimondotta a fegyelmi biróság, hogy az 
ügyvédi dijakat magában foglaló törvényben meghatározott 
tételeknél alacsonyabb díjért az ügyvédnek dolgoznia nem sza- 
bad, mivel ez illoyális konkurrencziát képez. Természetesen nem 
egyes ügyek olcsóbb ellátása, vagy kevésbbé vagyonosok költség- 
tartozásának elengedése büntettetett, hanem csak azon esetek 
tekintetnek fegyelmi vétségeknek, melyekből a fegyelmi birósáíi;: 
úgy látja, hogy az ügyvéd rendszeresen törekszik a klientelát 
kollegáitól magához vonni. 

33. Az ügyvédi dijak iránti egyezkedéshez Németországban 
is írásbeli szerződés szükséges. Ennek hiányában a költségtör- 
vény tételei irányadók. Az ügyvéd előleges egyezkedés híján 
nincs jogosítva többet követelni és elfogadni a törvényes díj- 
tételnél, hacsak ügyfelét fel nem világosítja arról, hogy nem. 

köteles a törvényesnél többet fizetni. Egy ügyvédet, a ki bűn- 
ügyi tárgyalásért a törvényes 20 márka helyett 50 márkát kért 
és kapott, a fegyelmi biróság 300 márkával büntetett. 

34. Vádlott fegyelmileg rendreutaslttatott, mivel egyik ügy- 
felétől, kinek részére pártfogó ügyvédül rendeltetett ki, előleget 
kért és egy másik ilyen, szegényjogon képviselt ügyfelét a kép- 
viselet megszűnte után rögtön beperelte. 

Nem fogadta el a fegyelmi biróság mentségül azt, hogy 
vádlott még a kirendelés előtt eme ügyfelétől dijlevelet ka- 
jDott, mivel a kirendelés folytán törvénynél fogva tartozik az 
ügyvéd a felet egyelőre ingyenesen képviselni és csak ha 
ennek vagyoni viszonyai javulnak, követelheti a költségek meg- 
térítését. 

Tisztelt teljes ülés! Esetet-esetre halmozhatnék még az 
Ehrengerichtshof judikaturájából. 

De úgy vagyok meggyőződve, hogy az eddig ismer- 
tetett határozatokból is kidomborodnak az Ítélkezés alap- 
vonásai. 

Olyan egyén, a kire nézve a kizárási okok fenforognak, nem 
vétetik fel az ügyvédségbe. 

Komoly ellenőrzés alatt áll az ügyvéd hivatalos működése 
és a mennyiben szükséges — de csak a szükség által megkívánt 
mérvben — magánélete is. 

Igazságos megtorlásban részesül minden kötelességszegés. 

Az ügyvéd, a ki magaviseletével közbotrányt okoz, a ki. 
ügyeit állandóan elhanyagolja és ez által ügyfelei érdekeit ve- 
szélyezteti, nem kerüli el a fegyelmi eljárást. 

A büntetés kiszabásánál méltányos mérlegelés alá jut min- 
den számbavehető körülmény ; csekély jelentőségű ügyet nem 
fúj fel a fegyelmi biró, súlyosabb esetben nem kegyelmez rosszul 
értelmezett humanismusból. 

Sok tekintetben szembeötlő a különbség a német és a 
magyar fegyelmi jog között. 

A mi fegyelmi eljárásunk szerfelett lassú, a minek jórészt 
a törvény az okozója, mely minden fegyelmi ügyben három jog- 
orvoslatot ád. 

A pénzbüntetés maximális értékhatára rendkívül alacsony, 
ágy, hogy sokszor — különösen az anyagi haszon czéljából el- 

131 



Digitized by 



Googk 



22 

követett vétségeknél — az illető ügyletből nyert haszon messze^ 
túlhaladja a kirótt büntetést.* 

Az ügyvédi kamarába való felvétel fölött nem a fegyelmi 
biróság, hanem a választmány határoz. 

De legnagyobb hibája törvényünknek, hogy a legfőbb fe- 
gyelmi bíráskodást az ügyvédi kartól merőben idegen elemre, a. 
Curia fegyelmi tanácsára bízta. 

Fegyelmi bíróságaink mindig éberen örködnek a kar becsü- 
lete fölött, de soha igazságtalan üldözésre nem ragadtatták 
magukat. 

Azt hittük sokáig, hogy fegyelmi bíróságaink öntudatos, 
túlzásoktól ment működése imponál a legfőbb bíróságnak is. 
Úgy véltük, hogy a kir. Curia is elismeri, hogy egyrészt a kar 
maga a legkompetensebb annak megbirálására, hogy kit tart 
kebelébe valónak, a felvételre méltónak, és másrészről, hogy a 
kinek jellemében az ügyvédi autonomikus bíróság foltot talál, 
azt kirekesztheti a testületből. 

A német legfőbb fegyelmi bíróság is az ellenőrzés szerepét 
viszi, ellensúlyozza, a hol kell, a túlzásokat és egységes irányt 
ad az egész ország összes fegyelmi bíróságainak. 

Láttuk azonban, az ügyvédi karba való felvételnél, minő 
szempontok vezérlik a kir. Curiát. 

Bíró, a kit elcsaptak, ügyvéd, a ki fegyházat ült, asylumot 
találnak, mert a Curia méltóknak találta őket arra, hogy köz- 
tünk helyet fogjanak, mintha bizony a legfőbb fegyelmi bíróságot 
nem azért állította volna fel a törvényhozás, hogy az ügyvédség 
tekintélyének, erkölcsi reputációjának őre, védelmezője legyen. 

Ugyanilyen irány nyilvánul a Curia azon ítéleteiben, me- 
lyekben büntetnie kellene, és a melyek nem egyszer talán 
inkább jutalmazásoknak tekinthetők. 

Addig, míg az ügyvédi kamarák a rendreutasításnál és 
50 — 100 frt pénzbüntetés kiszabásánál maradnak, revízió nél- 
kül keresztül megy az ítéletük. Mihelyt komolyabb büntetést 

"^ Ezen szempontból kívánatosnak tartanám, ha a pénzbüntetés 
maximuma 3000 írtra emeltetnék fel és pedig úgy, hogy pénzbüntetés 
minden büntetési nemmel kapcsolatosan kiszabható lenne, mivel sok 
esetben ez a büntetési nem a leghathatósabb és leginkább ellensúlyozza, 
a fegyelmi vétség által esetleg elért hasznot 

szabnak ki, a Guria a legtöbb esetben ezt már « túlsúlyosnak » 
találja. Nehogy azzal vádoltassam, hogy állításaim alap nél- 
kül való jelszavak, nézzünk néhány komolyabb ügyet. 

1. A győri ügyvédi kamara egy évi felfüggesztésre itélt egy 
ügyvédet, a ki egy igen szegény ügyfele javára 1427 frtot egy 
hagyatéki ügyben felvett, s ezen összeget hét éven át magánál 
tartotta. Nem hederített az árvaszék hivatalos felhívására, söt ez 
összeget a törvényszék előtt ellene folyamatba tett kötelesség- 
szegési eljárás és mindhárom bírósági marasztaló ítélet után is 
csak részben szolgáltatta ki. Súlyosító körülményül vette a 
kamara, hogy a pénz kiadásának elodázása végett szívós ma- 
kacssággal teljesen alaptalan perorvoslatokat használt; hogy az 
utolsó tíz évben hasonló vétségekért többszörösen volt büntetve, 
hogy ügyfelei szegénységét kiaknázva, a tőlük elvont időközi 
kamatok lealkudozása által nekik lényeges kárt okozott. 

A kir. Curia a büntetést 100 frtra leszállította. (267/97. 
Dt. III. folyam X. 71.) 

± A kecskeméti ügyvédi kamara előtt a következő fegyelmi 
ügy fordult meg : 

Egy Borbélyné nevű asszony törlési keresetet indított Keler 
men Lajos ellen, állítván, hogy ennek ingatlanát megvevén, csu- 
pán 950 frt vételárral maradt adós, ki volt azonban kötve, hogy 
a vételár-hátralék után kamat nem jár. Ennek daczára. Kelemen a 
vételár-hátralékon felül ennek 8o/o kamatait is betábláztatta a 
Borbélyné ingatlanára. A perben Kelemen a kamatfizetési köte- 
lezettséget vitatta, sőt a hátralékos kamat iránt Borbélyné ellen 
sommás pert is indított. 

Ezen perekben Kelemen Lajos A. ügyvédet akarta meg- 
bízni képviseletével, de ez elvezette őt B. ügyvédhez s annak 
részére állíttatta ki a meghatalmazást, azon okból, mivel ő 
reá — A-ra — ezen perekben mint tanura volt szükség. 

Daczára azonban, hogy Kelemennek a perben B, volt az 
ügyvédje, a perbeszédek egy részét A, szerkesztette, a bélyege- 
ket ő adta, sőt a megítélendő kamatok felét magának tisztelet- 
díjul kikötötte. A törlési per során A. mint tanú ki lett hall- 
gatva, s ő magát a kihallgatás alkalmával teljesen érdektelennek 
vallotta és miként az ítélet mutatja, vallomására a bíróság 
kiváló súlyt is helyezett. 

Borbélyné látva, hogy e törlési pert elveszítette, nem 
kívánta folytatni a sommás pert sem, miért is megjelent B. ügy- 
védnél és a két ügyben összesen 330 frtot lefizetett nevezett 
ügyvéd kezeihez, ebből azonban már másnap 147 frtot vissza- 
kapott, mivel B, rábírta Kelemen Lajost, hogy egyezzék ki és 
fogadjon el 100 frtot követelése teljes kiegyenlítésére. 

Ezen egyességkötés által A, ügyvéd kijátszottnak érezte 
magát, mert nemcsak perbeli költségeit a perbeszédek szerkesz- 
téseért nem kapta meg, hanem elveszítette azon 121 forintot 
is, mely pernyertesség esetére részére ki volt kötve. A. boszú- 
ságában egy helyi lapban Kelemen Lajos aláírással nyílttéri 
közleményt tett közzé, melyben B. ügyvédet a legkíméletlenebb 
módon megtámadja, az ellenféllel való összejátszással és hűtlen- 
séggel vádolja. A lap következő számában a szerkesztő kijelenti, 
hogy a kérdéses nyilatkozatért A. ügyvéd vállalja el a felelős- 
séget. Ezután már A, ügyvéd saját neve alatt folytatta a nyílt- 
térben a B. elleni támadásokat. 

Ezen tényállás alapján a fegyelmi bíróság B, ügyvédet 
100 frt pénzbüntetésre ítélte, és e büntetést a Curia is helyben- 
hagyta. 

A, ügyvéd cselekményét a fegyelmi bíróság súlyosabb 
beszámításának találta. 

Perbeszédeket szerkeszt, tiszteletdijakat köt ki magának és 
mégis, mikor tanuként kihallgatják, érdé telennek vallja magát. 
Az ügyet a hírlapokba is ő vitte és egy írni-olvasni nem tudó 
kertész neve alá rejtőzik, s így intézi a leghevesebb és leggyűlö- 
letesebb támadásokat kartársa ellen. A. ügyvéd eme cselekménye 
nemcsak saját kartársai, de a nagyközönség körében is a leg- 
nagyobb visszatetszést szülte, miért is öt a fegyelmi bíróság 
6 hóra felfüggesztette az ügyvédség gyakorlatától. 

A kir. Curia 200 frt pénzbüntetésre változtatta minden 
bővebb indokolás nélkül a «túlszígorúnak talált)) büntetést. 
(203/97 Dt. IIL folyam X. k. 73. 1.) 

3. A pozsonyi kamara fegyelmi bírósága egy ügyvédet az 
ügyvédségtől való elmozdításra ítélt a következő tényállás 
alapján : 

Panaszlott ügyvédi irodájával és magánlakásával össze- 
függően u. n. forgalmi irodát tartott, melynek iparigazolványa 

a saját segédje nevére szólott, de beismerése szerint az iroda 
vezetője a panaszlott volt. Kétes jellemű és előéletű ügynökei 
bejárták egész felső Magyarországot, faluról- falura, dobszó mel- 
lett toborozva a klienseket. Panaszlott ellen több ezerre menő 
idegen pénzek felhasználása és váltóhamisítás miatt bünvizs- 
gálat is indíttatott, mire ő megszökött. 

Ezenfelül vádlott saját beismerése szerint egy zugirászat 
miatt elitélve volt egyén beadványait ezek megvizsgálása és a 
felekkel való érintkezés nélkül ellenjegyezte. 

Az ügyvédi kamara felhívására fenhéjázó durva hangon 
válaszolt, nyilatkozatában a kamara tagjait érzékenyen sértve. 

A kir. Curia 209/96. sz. ítéletében vádlottat csupán egy évi 
felfüggesztésre ítélte, mivel a vádlott, mikor megtudta, hogy a 
forgalmi iroda ügyei az ő nevével hozatnak közvetlen kapcso- 
latba, az ügyfelek ily módon való toborzását beszüntette és 
mivel nincs aktaszerüleg bizonyítva, hogy bűnvizsgálatok vannak 
ellene folyamatban. 

4. Egy budapesti ügyvédet 1893. évben a fegyelmi bíróság 
500 frt pénzbüntetésre ítélt, s ez ítéletet a kir. Curia is helyben- 
hagyta (367/93). Az Ítélet alapját az képezte, hogy a) vádlott ügy- 
feleinek váltóit saját neve alatt perelte, saját dijváltóit pedig 
testvére neve alatt ; b) hogy adósain munkadíj czimén a meg- 
itéltnél nagyobb követelést hajtott be az árverés pressiója alatt. 
Az indokolás kiemeli, hogy vádlott ily cselekmény miatt már 
előzőleg büntetve volt. 

1895. évben ugyanezen ügyvédet a fegyelmi bíróság három- 
havi felfüggesztésre ítélte, a következő tényállás alapján : 

Vádlott ellen két esetben bizonyítást nyert, hogy a bíró- 
sági segédhivatalokban megtudta, hogy bizonyos büntetőügyek 
folyamatba tétettek és az illető panaszosnak, illetőleg panasz- 
lottnak levélüeg ajánlotta fel szolgálatait. 

Ezek bebizonyított esetek, e mellett igen szavahihető ügyvéd 
tanú vallomása által terhelő adatok merültek fel arra nézve, 
hogy vádlott szolgálatainak ily módon való felajánlását rend- 
szeresen űzte. 

Ezenkívül igazoltatott az is, hogy egy Klein Jakab nevű 
egyén követeléseit bírói árverés útján vádlott testvére vette meg. 
Ez árverésen híre terjedt, hogy vádlott ügyvéd az árverelni 

szándékozóktól sápot kért, a mi Klein Jakabot annyira boszan- 
totta, hogy e miatt a fegyelmi biróságnál följelentést tett. 

Vádlott most azon iparkodott, hogy Kleint a följelentés 
visszavonására rákényszerítse. Levelet intézett Klein egy hite- 
lezőjéhez, melyben ajánlkozik arra, hogy ennek körülbelül 
1900 frtot tevő követelését felehaszonra Kleinon behajtja. 
A hitelező erre a megbizást meg is adta, mire vádlott Klein 
ellen folytatólagos végrehajtást, majd csődöt kért, minek folytán 
Klein, csakhogy meneküljön az üldözéstől, felajánlott kiegye- 
zéskép 150 frtot, hajlandónak mutatkozván a fegyelmi följelen- 
tés visszavonására is. Vádlott tulajdonképeni czélját elérte s 
így megbízójának az egyesség elfogadását javasolta. A 150 frtból 
vádlott 50 frtot kapott, és a följelentés visszavonatott. 

A kir. Curia (500/95 sz. a.) a fegyelmi bíróság ítéletének 
megváltoztatása mellett vádlott büntetését 500 frtban állapí- 
totta meg. 

De miért folytassam tovább ? 

A Curia eme irányzata megbénítja az elsőfokú fegyelmi 
bíróságok minden egészséges törekvését, visszatartja őket a 
visszaélések szigorú üldözésétől és egyszersmind felbátorítja, 
elbizakodottakká teszi a kar megbizhatlan tagjait. 

Ki nem ismeri az ügyvédség amaz állandó, eddig elpusz- 
títhatlanoknak bizonyult alakjait, a kik csak szégyenére válnak 
a karnak ? 

Az ügyvédet, a ki abból él, hogy a behajtott pénzeket nem 
adja ki ; a másikat, a ki fizetett ügynökök által szaporítja klien- 
téláját ; azt, a ki zugirászokkal, silentiumot kapott ügyvédekkel 
áll összeköttetésben? 

Miért kell megvárnunk, míg ezeket a szomorú alakokat 
a büntető bíró szava némítja el, miért kell tűrnünk, hogy testü- 
letünk eme kirívó és éppen ezért közismeretű egyének után 
ítéltessék meg? 

Esetleges félreértések elkerülése okából is nem habozom 
kijelenteni, hogy meggyőződésem szerint az ügyvédségnek 
aránylag csekély része érdemli meg az itt hangoztatott szigorú 
elbánást. 

Jól tudjuk, hogy a fegyelmi esetek nagy contigense nem 
olyan, a mely rászolgált a kérlelhetlen szigorra. 

Igen sokszor merülnek fel a cselekményt vagy mulasztást 
mentő és enyhítő erkölcsi és méltányossági szempontok, melye- 
ket a fegyelmi bíróságoknak is tekintetbe kell venníök. 

Igen, vegyék is tekintetbe, de nem olyan ügyvédeknél, a 
kik állandóan a fegyelmi bíróság előtt vádlottakként szerepel- 
nek, s a kiknek megjavulására épen semmi kilátás nincs. 

Különösen erélyes megtorlásban kell részesíteni az anyagi 
haszon czélzatával elkövetett olyan jelentékenyebb vétségeket, 
a melyek az ügyvédi tisztességet nagy mérvben sértik. 

Megkülönböztetés teendő ezenkívül, a büntetőjog analó- 
giájára, alkalmi és szokásszerű fegyelmi vétkezők között. 

Az előbbiek ellen nem igen szükséges szigorú föllépés, 
hacsak a vád tárgyát képező valamely cselekmény magában véve 
is nem igen jelentékeny súlyú, míg azok ellen a javíthatatla- 
nok ellen, kik vétséget vétségre tetéznek, csakis a fegyelmi jog- 
nak legszigorúbb alkalmazásával lehetséges sikeresen védekezni. 

Azon meggyőződésben vagyok, hogy az ilyen elemek iránt 
az igazságos szigor nem csupán az ügyvédség erkölcsi színvona- 
lát emelné, de egyszersmind megmentene bennünket a tisztes- 
ségtelen concurrentia anyagi hátrányaitól is, mivel közismeretü 
dolog, hogy az ílloyális versenyt éppen az ilyen ügyvédek okoz- 
zák. Általános a panasz akar túltömöttsége ellen, és sokan, kik 
a kenyérkérdést lépten-nyomon oly szívesen hangoztatják, szó- 
szólói minden bajok gyógyszereként tekintett a numerus clau- 
susnak. 

Egyféle numerus clausus jogszerűségét, helyességét elisme- 
rem, azt, melynek sorompója a tisztesség. A ki nem üti meg e 
mértéket, azt ne bocsássuk be, és ha már bent van, zárjuk ki 
testületünkből. 

PoUáklUés: 

Tisztelt teljes-ülés ! 

Ügy veszem észre, hogy megrovást kapnék, ha nem szóla- 
nék hozzá e kérdéshez, mert úgy tartja az elnökség, hogy én 
volnék elsősorban, hogy úgy fejezzem ki magamat, hivatva e 
kérdéshez hozzászólani. A Balog Arnold tagtársunk conclu- 
sióival egyetértek, de mert conclusiói nem is annyira az 
ügyvédségnek, mint inkább a nagyméltóságú kir. Curiának 
fegyelmi judicaturája ellen irányulnak és minthogy én a magam 
részéről azokat a levezetéseket bizonyos mértókig helyeslem, 
azt hiszem, hogy nem én vagyok hivatva ehhez a kérdéshez 
hozzászólni, hacsak abban az irányban nem, hogy nem mind 
alapos az, a mit a Curiának szemére vetnek. Első sorban enged- 
jék meg, hogy bizonyos általános nézet ellenében foglaljak 
állást, a mely nézetet a t. előadó úr mindjárt bevezető soraiban 
hangoztatott. onnan indult ki, hogy a fegyelmi statisztika a 
legjobb betekintést engedi valamely kar, testület belső lélektani 
állapotába. Én, a ki a mi fegyelmi statisztikánkat elég jól isme- 
rem, részint mint a kamara ügyésze, részint mint volt fegyelmi 
birája a budapesti kamarának, azt hiszem, hogy ebben a tekin- 
tetben nem vagyunk képesek egy minden kifogáson felül álló 
Ítéletet mondani, mert ha megnézzük azokat a fegyelmi esete- 
ket, a melyek évenként a kamara elé kerülnek, — számuk körül- 
belül 200, — s ha különösen megnézzük azoknak a tárgyi tartal- 
mát, arra a conclusióra kell jutnunk, hogy a fegyelmi biráskodás 
elé általában kevés fegyelmi vétség kerül, s ha a statisztikai 
táblázat csakugyan tükre a kar fegyelmi és erkölcsi állapotának, 
a kar belső állapotának, akkor azt kell mondanom, a mit a most 
lefolyt közgyűlésen hangoztattam, hogy a budapesti ügyvédi kar 

jobb a hírénél, mert mikor 1200 ügyvédről van szó, s az azok 
között fölmerült fegyelmi eseteket úgy számra nézve, mint tár- 
gyilag magunk elé tartjuk, akkor azt kell megállapítanunk, hogy 
ez a kar távolról sem mutatja azt az elzüUési állapotot, melylyel 
vádolják, s a melyeket az előadás szerint például a német ügy- 
védi kar mutat. A mi fegyelmi bíráskodásunk legnagyobb rész- 
ben, mintegy 50 százalékban, birósértésekkel foglalkozik, a mi 
csak azt mutatja, hogy a mi bíróságaink rendkívül érzékenyek, 
a t. közigazgatósági hatóságok még jóval csiklandósabbak és 
egyáltalában csodálatosan sentímentálisak. A legritkább eset- 
ben látjuk, hogy a mi hatóságaink a törvényben biztosított 
ügyvédi szólásszabadság természetével tisztába jönni tudnának. 
A napokban fordult elő egy eset, midőn egy ügyvéd azzal « sér- 
tette » meg a törvényszéket, hogy beadványában «a referens 
nevét megnevezve, azzal mintegy vitatkozni látszik !» (Derült- 
ség). Nem maradt más hátra, mint kimondani, hogy a referens 
nevének megnevezése semmiféle tilalomba nem ütközik, s ha 
már neve van, akkor szabad biz azt fel is említeni. Egyedül a 
régi zsidó vallásból tudjuk, hogy a legfelsőbb istenség nevét nem 
volt szabad említeni, de hogy a bíró neve ne említtessék fel, az 
igazán új valami. 

Jön azután a második csoportja a fegyelmi vétségeknek : a 
pénzek visszatartása. Itt is leginkább a kir. törvényszékek teszik 
át a panaszokat és nem a felek s nem is azért, mert a pénz vissza- 
tartásában találnak fegyelmi vétséget, hanem mert köteles- 
ségükké teszi a törvény, hogy a mit látnak, vagy látni 
vélnek, jelentsék be. Az eseteknek legnagyobb része tulaj- 
donképen ügyvédi rendtartásunk igen zavaros intézkedésein 
alapul. 

Hogyha ezek után betekintünk a mi fegyelmi eseteinkbe, 
azt kell megállapítanunk, hogy a mi Karunk nem érdemli meg 
azt a megrovást és rossz hírt, a melyet felöle oly sokszor hallunk 
és ezért nagy joggal mondhatjuk, hogy vagy nem igaz az, hogy 
a statisztika valamely kar belső viszonyairól tiszta képet nyújt- 
hatna, vagy ha igaz, akkor a mi karunk egyike a legjobban 
fegyelmezetteknek. A német viszonyokkal a mieink egyébként 
már csak azért sem hasonlíthatók össze, mert az én szerény 
felfogásom szerint a judicatura, a jogszolgáltatás, egy olyan fej- 

lödési állapot, a melyet, a mint nem lehet törvényeket egy- 
szerűen recipiálni, — szintén nem lehet átvenni más kultur- 
tájról, mert az abból az illető talajból nőtt ki, s nem nélkülöz- 
heti azt fL milieut, a melyben létezik. Az a német judicatura, 
melyet ismertetett a t. előadó úr, oly szoros összefüggésben van 
a német erkölcsi felfogással, hogy azt magyar viszonyokra átül- 
tetni egyszerűen lehetetlenség. 

Németországban, mint hallottuk, még a szerelem is vétség . . . 

Dr. Balog Arnold : Ha közbotrányt okoz ! 

Dr. Pollák Illés : ha az az ügyvéd ügyfelével viszonyt 

folytat (Derültség !) Ha botrányt okoz ? . . Bocsánatot kérek t. elő- 
adó úr, ez már megint appreciatio tárgya, morál kérdése ! Tudjuk, 
hogy Angolország egyik legnagyobb államférfia, Charles Dilke 
egyszerűen lehetetlenné vált egy kis kaland folytán, a melyet 
nálunk fel sem vennének. Ha a német közmorált átplántáljuk 
hozzánk, lehetetlen állapotokat teremtünk, mert társadalmi és 
birói morál correlátióban vannak és nem lehet egy laxabb felfo- 
gású millieu közepén egy osztályra oly mértéket szabni, melyet a 
többi nem ismer. Hogy ez a kölcsönösség mennyire széjjel nem 
választható egymástól, mutatja az előadó úrnak felette tanul- 
ságos előadása. A legfelső Ehrengericht nem vesz be a lajstromba 
oly egyéneket, kik a birói pályától el lettek mozdítva, — nálunk 
ettől egészen elütő szokás létezik, a mint azt különösen kiemelte 
az előadó úr. Ott a birák tudják, hogy mit jelent nekik az ügy- 
védség és szoros összefüggésben van az ügyvédi kar tekintélye 
a birói kar tekintélyével, — a mi, fájdalom nálunk nem mond- 
ható. Az ottani erkölcsi felfogás a miénktől tehát egészen 
eltérő. Mutatja ezt az is, hogy milyen hibákért bocsátanak ott 
el egyéneket a biróságoktól, — ezzel szemben nézzük csak meg, 
hogy a birói fegyelmi statisztika nálunk milyen különös virágo- 
kat terem ! Alig két hete olvashatjuk, hogy egy biró, a ki ellen 
a főügyész talán száz esetben fölmerült fegyelmi vétségek miatt 
elmozdítást kér, — 50 vagy 100 frt pénzbüntetésben marasz- 
taltatik. Ezeket látva, bizony nem követelhetjük a Curiától, de 
a kamaráktól sem, hogy elszigetelve az ügyvédséget az általános 
felfogásoktól, — szigorúbban ítélkezzék éppen ő felette. — Én a 
magam részéről nem vagyok a legstrictebb observantia híve, 
mert mindkét lábammal abban a társadalmi morálbaü gyöke- 

xezem, a mely — ne tagadjuk — minden irányban laxabb a 
német hivatalos morálnál. 

Ahhoz, hogy a Németországihoz hasonló judicatura kifej- 
lődhessék, a társadalomnak hosszú, évszázados nevelése szük- 
séges. Idáig mi még nem jutottunk, mi tehát nem lehetünk a 
legstrictebb observantia hivei. A mi szegényes viszonyaink 
tözött nem is büntethetünk 3000 márkás tételekkel, mikor még 
a 100 frtos büntetéseket sem lehet behajtani. Ez a módosítás 
<3sak oda vezetne, hogy még több ilyen kinlévösége volna a 
kamarának, javítólag azonban, — nézetem szerint — nem 
hatna. 

Igaz, hogy a felfüggesztésekkel, elmozdításokkal a mi kama- 
Táink kissé kiméletesen járnak el, de méltóztassék ezt betudni 
annak, hogy nálunk a megélhetési föltételek igen nehezek, 
nagyobb nehézségekbe ütköznek, mint a virágzó, nagy, gazdag 
burgeois Németországban, a hol olyan nagy és erős a közép- 
réteg, a hol olyan nagy coloniális élet van. A mi viszonyaink 
között — valljuk be őszintén — olyan nagyon félsrófolni a tisz- 
tességtudás lámpáját lehetetlen ! A mi szegényes viszonyaink 
közepette nem követelhetjük senkitől azt a túlzott tisztességi 
fokozatot, a melylyel jogosan állanak elő azok, a kik azt ápolni 
hivatva vannak. A mi átlagos morálunkat, jelesül a nyilvános 
kötelességtudást, előbb nevelni, erősbíteni kell. Büntetni csak 
később lehet. — Ezeket voltam bátor előadni. 

Dr. Balog Arnold : 

Azon beszédre, melyet a budapesti ügyvédi kamara érde- 
mes ügyésze az ügyvédség viszonyainak és a kir. Curia fegyelmi 
joggyakorlatának védelmére mondott, csupán néhány rövid 
megjegyzést óhajtok tenni. 

A kamarai ügyész úr kétségbe vonja, hogy olyan rosszak 
a magyar ügyvédség viszonyai, mint a hogyan én tüntettem 
föl. Igaz, hogy nem sok esetet soroltam fel a magyar judikatu- 
rából, de e nélkül is jól ismerjük azokat a kétes existentiákat, 
melyek lépten-nyomon komprommittálnak bennünket. A leg- 
több fegyelmi vád alá való eset nem is kerül a fegyelmi fórum 
elé, a melyek pedig oda kerülnek — éppen ezt hangoztattam elö- 
. adásomban — korántsem nyernek a tetthez méltó megtorlást. 
A kamarai ügyész úr védőbeszéde után is fentartom abbeli 
álláspontomat, hogy a súlyos esetek rendkivül enyhe megitélése 
okozza azt, hogy ezek az elemek a karban bennélnek és még 
inkább vérszemet kapva, olyan magaviseletet tanúsítanak, mely 
a tisztességes ügyvédségnek lényeges ártalmára van. 

A kamarai ügyész úr is elismerte, hogy a felfüggesztések- 
kel, elmozdításokkal a mi kamaráink kiméletesen járnak el, de 
ezt annak tudja be, hogy nálunk a megélhetési föltételek igen 
nehezek és így nem lehet olyan nagyon felcsigázni a tisztesség 
mértékét. 

Magam is elismertem előadásom bevezető részében, hogy 
a mi karunk túltömöttségének a fegyelmi ügyekre befolyása 
van és elismerem azt is, hogy csekélyebb jelentőségű vétséget 
felfújni, vagy pedig túlszigorú büntetéssel sújtani nagy okta- 
lanság volna. 

Csakhogy ez nem áll azokra a vétségekre, a melyek oly 



Digitized by 



Googk 



33 

súlyos természetűek, hogy az elnézés valóságos bűn, s a melyekre 
az enyhe büntetés inkább jutalmazás, mint megtorlás. 

Nem állhat ez különösen olyan esetben, midőn anyagi 
haszon volt a cselekmény elkövetésének a rugója és midőn a 
megintés, rendreutasitás vagy alacsony pénzbüntetés alkal- 
mazása mellett az inkriminált cselekmény még jövedelmező 
ügylet volt az illetőre nézve. 

Nem állhat az ügyész úr érvelése főleg azokra az ügyvé- 
dekre, a kiknek existentiája a fegyelmi vétségekre van alapítva, 
a kiknek súlyos vétségeivel a fegyelmi biróság állandóan kény- 
telen foglalkozni. 

Az a szempont, hogy a megélhetésért való küzdelemben 
követik el a legtöbb fegyelmi vétséget, azokra az esetekre, 
melyekre nézve szigorú büntetést kivánnék kiszabni, alkalma- 
zást alig nyerhet, mivel jól tudjuk mindannyian, hogy ezek a 
fegyelmi vádlottak nem földhöz ragadt szegény emberek, hanem 
hogy az ügyvédség vagyonos elemeiből kerülnek ki, és cselekmé- 
nyük rúgoja nem a mindennapi kenyér megszerzése, hanem kap- 
zsiság és meggazdagodás utáni vágy. Nem sok esetben kellene 
alkalmazni azon szigorú büntetéseket, melyeknek alkalmazá- 
sára a törvény a fegyelmi bíróságokat felhatalmazza és kipusz- 
tulnának karunkból ezek az existentiák, — mivel mint azt már 
előadásomban is kifejtettem, — az ügyvédség túlnyomó nagy 
része kiválóan tisztességes nagy intelligentiájú emberekből áll. 

Nagyon csalódik a kamarai ügyész úr, ha azt hiszi, hogy a 
mi közfelfogásunk olyan, mely kedvező talajul szolgál a 
fegyelmi vétségek elkövetésére, elharapózására vagy eltűrésére. 
Nagyon sajnos volna, ha fegyelmi bíróságainknak és főleg a 
kir. Curiának eme fegyelmi joggyakorlata akár az általános, 
akár az ügyvédségi közvéleményben gyökereznék. 

Épen ellenkezőleg, arról vagyok meggyőződve, hogy az 
ügyvédi kar nagy kontingense elégületlen a fegyelmi jognak 
jelenlegi kezelésével. 

